
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΟΤΟ _ Αρ. Φύλλου 176 

25 Οκτωβρίου 1994 



ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 334 
Προϊόντα Δομικών Κατασκευών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2, του δευτέρου άρ¬ 
θρου του Νόμου 2077/1992 «Κύρωση της Συνθήκης για 
την Ευρωπαϊκή Ένωση και των σχετικών Πρωτοκόλλων και 
Δηλώσεων που περιλαμβάνονται στην Τελική Πράξη» 
(ΦΕΚ 136/Α/92). 

2. Τις διατάξεις του άρθρου 4 του Νόμου 1338/1983 
«Εφαρμογή του Κοινοτικού Δικαίου» (ΦΕΚ 34/Α/17.3.83) 
όπως τροποποιήθηκε με το άρθρ. 6, παρ. 4, του Νόμου 
1440/1984 «Συμμετοχή της Ελλάδας στο κεφάλαιοο, στα 
αποθεματικά και τις προβλέψεις της Ευρωπαϊκής Κοινό- 
τητος Άνθρακος και Χάλυβα και του Οργανισμού Εφοδια¬ 
σμού ΕυΠΑΤΟΜ» ΦΕΚ 70/Α/24.5.84) και τις διατάξεις 
τοιΓάρθρ. 7 του Νόμου 1775/1988 (ΦΕΚ 101/Α/1988) 
και" του άρθρου 31 του Νόμου 2076/1992 (ΦΕΚ 130/Α/ 
1992). 

3. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα» ΦΕΚ 137/Α/26.7.1985) και ιδιαί¬ 
τερα των άρθρων 23 και 24. 

4. Την αριθ. ΥΠ 123/14.7.1994 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος, Χωροταξίας και Δημοσίων Έρ¬ 
γων Κώστα Γείτονα». (ΦΕΚ 550/Β/15.7.1994). 

5. Την αριθ. ΥΠ 122/14.7.1994 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Βιομηχανίας Ενέργειας και Τεχνολογίας Χρ. Ρο- 
κόφυλλο». (ΦΕΚ 550/Β/15.7.1994). 

6. Την 89/106/ΕΟΚ οδηγία του Συμβουλίου των Ευρω¬ 
παϊκών Κοινοτήτων για την προσέγγιση των νομοθετικών, 
κανονιστικών και διοικητικών διατάξεων που αφορούν τα 
προϊόντα του τομέα δομικών κατασκευών. (ΕΕΕΚ I. 40 
1989, σελ. 12). 

7. Την 93/68/ΕΟΚ οδηγία του Συμβουλίου της 22ας 
Ιουλίου 1993 για την τροποποίηση των οδηγιών 87/404/ 
ΕΟΚ, 88/378/ΕΟΚ, 89/106/ΕΟΚ, 89/336/ΕΟΚ, 89/ 
392/ΕΟΚ, 89/686/ΕΟΚ, 90/384/ΕΟΚ, 90/385/ΕΟΚ, 
90/396/ΕΟΚ, 91/263/ΕΟΚ, 92/42/ΕΟΚ, 73/23/ΕΟΚ. 
(ΕΕΕΚ I. 220/1, 30.8.1993). 


8. Τις διατάξεις του άρθρου 29 Α του Νόμου 1558/85 
(ΦΕΚ 137/Α/85) όπως προστέθηκε με το άρθρο 27 του 
Νόμου 2081/92 (Α - 154). 

9. Το γεγονός ότι από τις διατάξεις του παρόντος δεν 
προκύπτει δαπάνη εις βάρος του κρατικού προϋπολογι¬ 
σμού. 

10. Τις γνωμοδοτήσεις 69/1994 και 544/1994 του 
Συμβουλίου της Επικράτειας μετά από πρόταση του 
Υπουργού Εθνικής Οικονομίας, και των Αναπληρωτών 
Υπουργών Περιβάλλοντος, Χωροταξίας και Δημοσίων Έρ¬ 
γων και Βιομηχανίας, Ενέργειας και Τεχνολογίας, αποφα¬ 
σίζουμε: 

Άρθρο 1 

Σκοπός - Πεδίο εφαρμογής 

1. Σκοπός του παρόντος Προεδρικού Διατάγματος είναι 
η προσαρμογή της Ελληνικής Νομοθεσίας προς την οδη¬ 
γία του Συμβουλίου των Ευρωπαϊκών Κοινοτήτων 89/106/ 
ΕΟΚ της 21ης Δεκεμβρίου 1988 για την προσέγγιση των 
νομοθετικών, κανονιστικών και διοικητικών διατάξεων που 
αφορούν τα προϊόντα του τομέα των δομικών κατασκευών 
(ΕΕΕΕ1.40/12,11.2.1989), όπως τροποποιήθηκε με την 
οδηγία του Συμβουλίου 93/68/ΕΟΚ της 22ας Ιουλίου 
1993 (ΕΕΕΕ ί. 220/1, 30.8.1993). 

2. Κατά την έννοια του παρόντος ως προϊόν του τομέα 
δομικών κατασκευών νοείται κάθε προϊόν το οποίο κατα¬ 
σκευάζεται για να ενσωματωθεί κατά τρόπο διαρκή στα 
δομικά έργα που καλύπτουν τόσο τα κτίρια όσο και τα έργα 
υποδομής. 

3. Τα προϊόντα του τομέα δομικών κατασκευών καλού¬ 
νται στο εξής «προϊόντα» ενώ τα δομικά έργα γενικώς, στα 
οποία συμπεριλαμβάνονται τα κτίρια και τα έργα υποδο¬ 
μής, καλούνται στο εξής «έργα». 

Άρθρο 2 

1. Τα προϊόντα του άρθρου 1, τα οποία κατασκευάζο¬ 
νται για να χρησιμοποιηθούν σε έργα, διατίθενται και κυ¬ 
κλοφορούν στην αγορά μόνον εάν είναι κατάλληλα για τη 
χρήση για την οποία προορίζονται. 

2. Με κοινές αποφάσεις των Υπουργών Περιβάλλοντος, 
Χωροταξίας και Δημοσίων Έργων και Βιομηχανίας, Ενέρ¬ 
γειας και Τεχνολογίας, καθορίζονται τα χαρακτηριστικά 
των προϊόντων του άρθρου 1, ώστε το έργο στο οποίο θα 
ενσωματωθούν, συναρμολογηθούν, εφαρμοσθούν ή 

εγκατασταθούν, να μπορεί, εφόσον αυτό έχει ορθώς σχε¬ 
διαστεί και κατασκευαστεί, να ικανοποιήσει τις βασικές 
απαιτήσεις που αναφέρονται στο άρθρο 3 και στο Παράρ¬ 
τημα I του παρόντος, όταν τα εν λόγω έργα διέπονται από 
ρυθμίσεις που περιέχουν τέτοιες απαιτήσεις. 

3. Με το παρόν Διάταγμα δεν θίγεται το δικαίωμα του 
προσδιορισμού των απαιτήσεων που θεωρούνται απαραί¬ 
τητες για την εξασφάλιση της προστασίας των εργαζομέ¬ 
νων κατά τη χρησιμοποίηση δομικών προϊόντων που εμπί¬ 
πτουν στις διατάξεις αυτού, υπό την προϋπόθεση ότι τα 
συγκεκριμένα προϊόντα δεν θα τροποποιηθούν κατά 
τρόπο μη προβλεπόμενο στο Διάταγμα. 

Αρθρο 3 

1. Οι βασικές απαιτήσεις που ισχύουν για τα έργα και 
επηρεάζουν τα τεχνικά χαρακτηριστικά ενός προϊόντος, 
εκτίθενται ως στόχοι στο παράρτημα I του παρόντος. 

2. Οι βασικές απαιτήσεις συγκεκριμενοποιούνται με τα 
ειδικά επεξηγηματικά έγγραφα τεχνικού χαρακτήρα, τα 
ερμηνευτικά έγγραφα. 

Τα ερμηνευτικά έγγραφα δημιουργούν τους αναγκαίους 
δεσμούς μεταξύ των βασικών απαιτήσεων που ορίζει το 
παράρτημα I και 
α. των εντολών τυποποίησης, 
β. των εντολών περί των κατευθυντηρίων γραμμών για 
την ευρωπαϊκή τεχνική έγκριση, ή 
γ. της αναγνώρισης άλλων τεχνικών προδιαγραφών. 

Άρθρο 4 

1. Προϊόντα κατάλληλα προς χρήση, για τον σκΤοπό για 
τον οποίο προορίζονται, θεωρούνται τα προϊόντα που επι¬ 
τρέπουν στα έργα στα οποία χρησιμοποιούνται, εφόσον 
αυτά έχουν ορθώς σχεδιασθεί και εκτελεσθεί, να πληρούν 
τις βασικές απαιτήσεις του άρθρου 3, εάν τα εν λόγω προ¬ 
ϊόντα φέρουν την σήμανση «ΟΕ» που υποδηλώνει ότι πλη¬ 
ρούν το σύνολο των διατάξεων του παρόντος Προεδρικού 
Διατάγματος. 

2. Η σήμανση «ΟΕ» υποδηλώνει ότι: 

α. συμφωνούν με τα ευρωπαϊκά πρότυπα ή τα εθνικά 
πρότυπα τα οποία προέρχονται από τη μεταγραφή των 
εναρμονισμένων προτύπων στο εθνικό σύστημα τυποποί¬ 
ησης. Ο ΕΛΟΤ τηρεί και δημοσιεύει τους καταλόγους τε¬ 
χνικών προδιαγραφών. 

β. συμφωνούν με την «ευρωπαϊκή τεχνική έγκριση» που 
χορηγείται με διαδικασία του άρθρου 6. 

γ. συμφωνούν με τις «εθνικές τεχνικές προδιαγραφές» 
που αναφέρονται στο άρθρο 5, παράγραφος 1, στο βαθμό 
που δεν υπάρχουν αντίστοιχες εναρμονισμένες τεχνικές 
προδιαγραφές. 

3. Οι αρμόδιες υπηρεσίες του Υπουργείου Βιομηχανίας, 
Ενέργειας και Τεχνολογίας αναδημοσιεύουν περιοδικά 
τους πίνακες των προϊόντων που καταρτίζει η Επιτροπή 
των ΕΚ και των οποίων η διάθεση στην αγορά, απαιτεί μία 
απλή δήλωση του κατασκευαστή περί συμμορφώσεως με 
τους αναγνωρισμένους τεχνικούς κανόνες, «ΓβςΙβε ά’ ετί». 
Τα προϊόντα αυτά δεν οφείλουν να φέρουν την σύμανση 
«ΟΕ». 

4.0 κατασκευαστής ή το αντιπρόσωπός του είναι υπεύ¬ 
θυνος για την επίθεση της σύμανσης «ΟΕ» στο ίδιο το προ¬ 
ϊόν ή σε στερεωμένη στο προϊόν ετικέττα ή στη συσκευα- 
σία του ή στα εμπορικά συνοδευτικά έγγραφα. Δείγμα της 
σήμανσης «ΟΕ» περιλαμβάνεται στο Παράρτημα II, όπου 


ορίζονται και οι προϋποθέσεις χρησημοποίησης της. 

5. Όταν τα προϊόντα διέπονται και από άλλες διατάξεις 
της κειμένης νομοθεσίας, οι οποίες αφορούν άλλα θέματα 
και προβλέπουν την σήμανση συμμόρφωσης «ΟΕ», τότε η 
σήμανση «ΟΕ», υποδηλώνει ότι τα προϊόντα αυτά πληρούν 
και τις απαιτήσεις των άλλων εκείνων διατάξεων. 

Εάν ωστόσο η νομοθεσία επιτρέπει στον κατασκευαστή 
να επιλέξει στη διάρκεια μεταβατικής περιόδου, το σύ¬ 
στημα που θα εφαρμόζει, η σήμανση «ΟΕ» υποδηλώνει τη 
συμμόρφωση προς τις διατάξεις της νομοθεσίας που 
εφαρμόζει ο κατασκευαστής. 

Άρθρο 5 

Τεχνικές προδιαγραφές νοούνται κατά την έννοια του 
παρόντος τα πρότυπα και οι τεχνικές εγκρίσεις. 

Εναρμονισμένα πρότυπα είναι οι τεχνικές προδιαγρα¬ 
φές που εγκρίνονται από την 0ΕΝ/0ΕΝΕΙΈ0/ΕΤ3Ι μετά 
από εντολή Επιτροπής των Ε.Κ. 

Εθνικά πρότυπα είναι τόσο τα πρότυπα εθνικής προέ¬ 
λευσης, όσο και εκείνα που προέρχονται από διεθνή ή ευ¬ 
ρωπαϊκά πρότυπα τα οποία έχουν δημοσιευθεί στην Επί¬ 
σημη Εφημερίδα των Ευρωπαϊκών Κοινοτήτων και έχουν 
καταστεί εθνικό δίκαιο. 

Ο ΕΛΟΤ μεταφέρει τα καταρτισθέντα από τους ευρω¬ 
παϊκούς οργανισμούς τυποποίησης πρότυπα στο Ελληνικό 
σύστημα τυποποίησης. 

Ευρωπαϊκή Τεχνική Έγκριση 
Άρθρο 6 

1. Ευρωπαϊκή Τεχνική Έγκριση είναι η ευνοϊκή τεχνική 
εκτίμηση της καταλληλότητας ενός προϊόντος η οποία βα¬ 
σίζεται σε ελέγχους, δοκιμές και αξιολόγηση βάση των ερ¬ 
μηνευτικών εγγράφων και των κατευθυντηρίων γραμμών 
που αφορούν το προϊόν ή την αντίστοιχη ομάδα προϊό¬ 
ντων. 

Η αίτηση για την ευρωπαϊκή τεχνική έγκριση κατατίθε¬ 
ται από τον κατασκευαστή ή τον εγκαταστημένο στην Κοι¬ 
νότητα αντιπρόσωπό του στον Ελληνικό Οργανισμό Τυπο¬ 
ποίησης ΕΛΟΤ ή σε άλλον αναγνωρισμένο για το σκοπό 
αυτό Οργανισμό κράτους μέλους της Κοινότητας. Τα 
έξοδα που προκύπτουν από τη διαδικασία της ευρωπαϊκής 
τεχνικής έγκρισης βαρύνουν τον αιτούντα. 

2. Η ευρωπαϊκή έγκριση μπορεί να χορηγείται: 

α. σε προϊόντα για τα οποία δεν υπάρχει εναρμονισμένο 
πρότυπο, ούτε αναγνωρισμένο εθνικό πρότυπο, ούτε 
εντολή για την κατάρτιση εναρμονισμένου προτύπου, 
β. σε προϊόντα που διαφέρουν σημαντικά από τα εναρ¬ 
μονισμένα εθνικό πρότυπα. 

γ. σε προϊόντα για τα οποία υπάρχει εντολή για κατάρ¬ 
τιση εναρμονισμένου προτύπου ή είναι δυνατόν να καταρ- 
τισθεί εναρμονισμένο πρότυπο, κατά παρέκλιση των α. και 
β., αλλά μετά από αίτηση του Οργανισμού τεχνικών εγκρί¬ 
σεων προς την Επιτροπή των ΕΚ για παροχή αδείας. 

3. Οι κατευθυντήριες γραμμές για την ευρωπαϊκή τε¬ 
χνική έγκριση προϊόντος ή ομάδας προϊόντων περιέχουν 
τα εξής: 

α. τον κατάλογο των ερμηνευτικών εγγράφων του άρ¬ 
θρου 3, παράγ. 2, 

β. τις συγκεκριμένες απαιτήσεις που πρέπει να πληροί 
το προϊόν, κατά την έννοια των βασικών απαιτήσεων του 
άρθρου 3, παραγ. 1, 

γ. τις διαδικασίες δοκιμής, τη μέθοδο ανάλυσης και 

εκτίμησης των αποτελεσμάτων της δοκιμής, 
δ. τις διαδικασίες ελέγχου και συμμόρφωσης οι οποίες 
πρέπει να ανταποκρίνονται στα άρθρα 8 και 9, 
στ. τη διάρκεια ισχύος της ευρωπαϊκής τεχνικής έγκρι¬ 
σης. 

Βεβαίωση Συμμόρφωσης 
Άρθρο 7 

1. Υπεύθυνοι για τη βεβαίωση ότι το προϊόν συμφωνεί 
με τις απαιτήσεις μιας τεχνικής προδιαγραφής κατά την 
έννοια του άρθρου 5, είναι ο κατασκευαστής ή ο εγκατε¬ 
στημένος στην Κοινότητα αντιπρόσωπός του. 

2. Τα προϊόντα για τα οποία υπάρχει βεβαίωση συμμόρ¬ 
φωσης, τεκμαίρεται ότι ανταποκρίνονται στις τεχνικές 
προδιαγραφές κατά την έννοια του άρθρου 5. Η συμμόρ¬ 
φωση διαπιστώνεται μέσω δοκιμής ή άλλων αποδείξεων 
βάσει των τεχνικών προδιαγραφών, σύμφωνα με το πα¬ 
ράρτημα II. 

3. Η βεβαίωση της συμμόρφωσης ενός προϊόντος προϋ¬ 
ποθέτει ότι: 

α. ο κατασκευαστής εφαρμόζει ένα σύστημα ελέγχου 
της παραγωγής στο εργοστάσιο, προκειμένου να διασφα- 
λισθεί ότι η παραγωγή πληροί τις σχετικές τεχνικές προ¬ 
διαγραφές, ή 

β. ότι, πλέον του συστήματος ελέγχου της παραγωγής 
στο εργοστάσιο, για ορισμένα προϊόντα τα οποία καθορί¬ 
ζονται στις εκάστοτε τεχνικές προδιαγραφές, στην αξιο¬ 
λόγηση και τον έλεγχο της παραγωγής ή του ίδιου του 
προϊόντος, συμμετέχει και εγκεκριμένος Οργανισμός Πι¬ 
στοποίησης. 

4. Η επιλογή των διαδικασιών κατά την έννοια της προη- 
γουμένης παραγράφου 3 γίνεται, για ένα συγκεκριμένο 
προϊόν ή ομάδα προϊόντων, από την Επιτροπή των ΕΚ. Οι 
διαδικασίες που επιλέγονται αναφέρονται στις εντολές 
για την κατάρτιση προτύπων και στις τεχνικές προδιαγρα¬ 
φές και γνωστοποιούνται στους ενδιαφερομένους από 
τον ΕΛΟΤ. 

Η επιλογή εξαρτάται από τα παρακάτω κριτήρια και προ- 
τιμάται η εκάστοτε λιγότερο δαπανηρή διαδικασία που 
ανταπικρίνεται στους όρους ασφάλειας. 

α. από τη σημασία του ρόλου του προϊόντος σε σχέση με 
τις βασικές απαιτήσεις και ιδίως την υγεία και την ασφά¬ 
λεια, 

β. τη φύση του προϊόντος, 

γ. την επίπτωση που έχει η δυνατότητα παραλλαγής των 
χαρακτηριστικών του προϊόντος στη λειτουργικότητα, 
δ. την πιθανότητα ελαττωμάτων στην κατασκευή του 
προϊόντος σύμφωνα με τα στοιχεία που προβλέπονται στο 
Παράρτημα II. 

5. Προκειμένου για παραγωγή μεμονωμένων προϊόντων 
(μη μαζικής παραγωγής) αρκεί μια δήλωση συμμόρφωσης 
σύμφωνα με το Παράρτημα II, παράγραφος 2, περίπτωση 
τρίτη, εκτός εάν οι τεχνικές προδιαγραφές ορίζουν διαφο¬ 
ρετικά για προϊόντα με ιδιαίτερα σημαντικές επιπτώσεις 
στην υγεία και την ασφάλεια. 

Άρθρο 8 

1. Οι λεπτομέρειες εφαρμογής των διαδικασιών βεβαί¬ 
ωσης της συμμόρφωσης ρυθμίζονται στο Παράρτημα II. Οι 
αναφερόμενες διαδικασίες, λαμβανομένου υπόψη του 
Παραρτήματος II, οδηγούν: 

α. είτε στη παρουσίαση δήλωσης συμμόρφωσης ενός 


προϊόντος από τον κατασκευαστή ή τον αντιπρόσωπό του, 
για την περίπτωση του άρθρου 7, παράγραφος 3, στοιχείο 
α. 

β. είτε στη χορήγηση πιστοποιητικού συμμόρφωσης 
ενός συστήματος ελέγχου και παρακολούθησης της πα¬ 
ραγωγής ή του ίδιου του προϊόντος από τον αναγνωρι¬ 
σμένο Οργανισμό Πιστοποίησης, για την περίπτωση του 
άρθρου 7, παράγραφος 3, στοιχείο β. 

2. Η δήλωση συμμόρφωσης του κατασκευαστή ή το πι¬ 
στοποιητικό συμμόρφωσης παρέχουν στον κατασκευαστή 
ή στον εγκατεστημένο στην Κοινότητα αντιπρόσωπό του 
το δικαίωμα τοποθέτησης της σήμανσης «ΟΕ» στο ίδιο το 
προϊόν, σε επικολλούμενη ετικέτα, στην συσκευασία ή 
στα συνοδευτικά εμπορικά έγγραφα. Το υπόδειγμα της 
σήμανσης «ΟΕ» και οι κανότες χρησιμοποίησής της στις 
επί μέρους διαδικασίες βεβαίωσης της συμμόρφωσης πε- 
ριέχονται στο Παράρτημα II. 

Εγκεκριμένοι Οργανισμοί 
Άρθρο 9 

1. Οργανισμός Πιστοποίησης για την εφαρμογή του πα¬ 
ρόντος Διατάγματος ορίζεται ο ΕΛΟΤ. 

2. Εθνικός Οργανισμός Τεχνικών Εγκρίσεων ορίζεται ο 
ΕΛΟΤ, ο οποίος αποτελεί το ελληνικό μέλος του ΕΟΤΑ 
(ΕυΓορββπ ΟΓςδηίζείίοη ίοτ Τβο&πίοεΙ ΑρρΓονεΙ), τον ενιαίο 
φορέα που συνιστούν οι Ευρωπαϊκοί Οργανισμοί Τεχνικών 
Εγκρίσεων. Ο ΕΛΟΤ παρέχει για το σκοπό αυτό στον 
ΕΟΤΑ κάθε απαραίτηση υποστήριξη. 

Ο ΕΛΟΤ συντονίζει τις δραστηριότητες εναρμόνισης και 
υιοθέτησης των Ευρωπαϊκών Τεχνικών Εγκρίσεων και την 
εκπροσώπηση στον ΕΟΤΑ. Δημοσιεύει τις ευρωπαϊκές τε¬ 
χνικές, εγκρίσεις που χορηγεί καθώς και την ελληνική έκ¬ 
δοση των κατευθυντηρίων γραμμών για την ευρωπαϊκή τε¬ 
χνική έγκριση. Επίσης πληροφορεί για τις ευρωπαϊκές τε¬ 
χνικές εγκρίσεις που χορηγούν οι άλλοι αντίστοιχοι Οργα¬ 
νισμοί μέλη του ΕΟΤΑ. 

3. Οι Οργανισμοί που χορηγούν την ευρωπαϊκή τεχνική 
έγκριση πρέπει να είναι σε θέση: 

- να εκτιμούν την καταλληλότητα νέων προϊόντων βάσει 
επιστημονικών και πρακτικών γνώσεων, 

- να αποφασίζουν αμερόληπτα, χωρίς να επηρεάζονται 
από τα συμφέροντα των ενδιαφερομένων κατασκευαστών 
ή των αντιπροσώπων τους, και 

- να συνθέτουν τις απόψεις όλων των ενδιαφερομένων 
μερών έχοντας αντικειμενικό σκοπό της ισόρροπη εκτί¬ 
μηση αυτών. 

4. Ο Υπουργός Βιομηχανίας, Ενέργειας και Τεχνολο¬ 
γίας κοινοποιεί στην Επιτροπή των ΕΚ τον κατάλογο με τα 
ονόματα και τις διευθύνσεις των Οργανισμών Πιστοποίη¬ 
σης, Επιθεωρήσεων και Εργαστηρίων Δοκιμών, για τις ερ¬ 
γασίες που πρέπει να εκτελούν για τους σκοπούς των τε¬ 
χνικών εγκρίσεων, των πιστοποιητικών συμμόρφωσης, 
των ελέγχων και των δοκιμών. Αναφέρει επίσης τα προϊό¬ 
ντα που εμπίπτουν στην αρμοδιότητα των παραπάνω Ορ¬ 
γανισμών και Εργαστηρίων. 

5. Οι Οργανισμοί Πιστοποίησης, Επιθεωρήσεων και 
Ελέγχου καθώς και τα Εργαστήρια Δοκιμών που εμπλέκο¬ 
νται στις διαδικασίες βεβαίωσης της συμμόρφωσης πρέ¬ 
πει να ικανοποιούν τα κριτήρια του Παραρτήματος III. 

Άρθρο 10 

1. Προϊόντα που πληρούν τις διατάξεις του παρόντος 

Διατάγματος κυκλοφορούν και διατίθενται ελεύθερα στην 
αγορά. Η χρήση των προϊόντων αυτών δεν παρεμποδίζεται 
από κανονισμούς ή προϋποθέσεις που επιβάλλουν δημό¬ 
σιοι ή ιδιωτικοί οργανισμοί οι οποίοι λειτουργούν ως δημό¬ 
σια επιχείρηση ή ως δημόσιος'οργανισμός βάση της μονο¬ 
πωλιακής τους θέσης. 

2. Προϊόντα που πληρούν διατάξεις υφισταμένης εθνι¬ 
κής τεχνικής νομοθεσίας που είναι σύμφωνες με τη Συν¬ 
θήκη, και δεν ορίζουν άλλως οι προδιαγραφές που προ- 
βλέπονται στα άρθρα 5 και 6, παράγονται και κυκλοφο¬ 
ρούν ελεύθερα στην αγορά, έστω και αν δεν καλύπτονται 
από το άρθρο 4 παράγραφος 2, του παρόντος. 

3. Προϊόν, το οποίο προορίζεται για μία ειδική και μονα¬ 
δική εφαρμογή, μπορεί να χρησιμοποιηθεί κατά παρέ- 
κλιση των διατάξεων του παρόντος Διατάγματος. 

Άρθρο 11 

1. Οι υπηρεσίες του Υπουργείου Βιομηχανίας, Ενέρ¬ 
γειας και Τεχνολογίας είναι αρμόδιες για τον έλεγχο της 
ορθής χρησιμοποίησης της σήμανσης «ΟΕ» στην αγορά, 
στο χώρο παραγωγής και εμπορίας των προϊόντων που φέ¬ 
ρουν το σήμα αυτό. Για το σκοπό αυτό έχουν άμεση πρό¬ 
σβαση στους εργοστασιακούς και τους τελωνειακούς χώ¬ 
ρους και εκδίδουν σχετικές εγκυκλίους γοα τον τρόπο 
ελέγχου της ορθής χρησιμοποίησης της σήμανσης. 

2. Κάθε αντικανονική επίθεση της σήμανσης «ΟΕ» που 
διαπιστώνεται, συνεπάγεται την υποχρέωση για τον κατα¬ 
σκευαστή ή τον εγκατεστημένο στην Κοινότητα εντολο- 
δόχο του να μεριμνήόέι για την πιστότητα του σχετικού 
προϊόντος προς τις προδιαγραφές περί την σήμανση «ΟΕ» 
και την παύση της παράβασης υπό τους όρους που επι¬ 
βάλλει με απόφασή του ο Υπουργός Βιομηχανίας, Ενέρ¬ 
γειας και Τεχνολογίας. 

Αν το προϊόν συνεχίζει να μην είναι σύμφωνο προς τις 
σχετικές προδιαγραφές, το Υπουργείο Βιομηχανίας, 
Ενέργειας και Τεχνολογίας λαμβάνει όλα τα ενδεδειγμένα 
μέτρα ώστε να περιοριστεί ή να απαγορευτεί η διάθεση 
στην αγορά του συγκεκριμένου προϊόντος ή να εξασφαλι¬ 
στεί η απόσυρσή του από την αγορά, σύμφωνα με την δια¬ 
δικασία της παραγράφου 4 του παρόντος άρθρου. 

3. Απαγορεύεται η τοποθέτηση στα προϊόντα ή στη συ- 
σκευασία τους άλλων σημάνσεων που θα μπορούσαν να 
παραπλανήσουν τους τρίτους ως προς τη σημασία και τη 
γραφική απεικόνιση «ΟΕ». Οποιαδήποτε άλλη σήμανση 
μπορεί να επιτίθεται στα δομικά προϊόντα σε ετικέτα στε¬ 
ρεωμένη στα προϊόντα, στη συσκευασία τους ή στα συνο¬ 
δευτικά εμπορικά έγγραφα υπό τον όρο ότι δεν καθιστάλι- 
γότερο ευδιάκριτη και ευανάγνωστη τη σήμανση «ΟΕ». 

4. Εφόσον διαπιστωθεί ότι ένα προϊόν που εμπίπτει στις 
διατάξεις του παρόντος δεν πληροί τις απαιτήσεις των άρ¬ 
θρων 3 και 4, ο Υπουργός Βιομηχανίας, Ενέργειας και Τε¬ 
χνολογίας με απόφασή του διατάσσει την απόσυρση του 
εν λόγω προϊόντος από την αγορά, απαγορεύει ή περιορί¬ 
ζει την ελεύθερη κυκλοφορία του και επιβάλει οιονδήποτε 
δεσμευτικό όρο κρίνει αναγκαίο. Ενημερώνει την Επι¬ 
τροπή των ΕΚ για τα ληφθέντα μέτρα, αναφέροντας τους 
λόγους, ιδιαίτερα στις περιπτώσεις που η έλλειψη συμ¬ 
μόρφωσης οφείλεται: 

α. σε μη τήρηση των άρθρων 3 και 4, όταν το προϊόν δεν 
ανταποκρίνεται στις τεχνικές προδιαγραφές του άρθρου 

Ψ 

β. σε κακή εφαρμογή των τεχνικών προδιαγραφών του 


άρθρου 5, 

γ. σε ελλείψεις των τεχνικών προδιαγραφών του άρ¬ 
θρου 5. 

5. Ανεξαρτήτως άλλων κυρώσεων, προβλεπομένων από 
την κειμένην νομοθεσία, στους παραβάτες των παραγρά¬ 
φων 2 και 3 του παρόντος άρθρου επιβάλλεται με από¬ 
φαση του Υπουργού Βιομηχανίας Ενέργειας και Τεχνολο¬ 
γίας και χρηματικό πρόστιμο μέχρι το 100 - πλαίσιο της 
εμπορικής αξίας του ακατάλληλου προϊόντος. 

Άρθρο 12 

1. Ελλείψει τεχνικών προδιαγραφών, όπως αυτές ορίζο¬ 
νται στο άρθρο 5 ένα συγκεκριμένο προϊόν, το οποίο έχει 
υποβληθεί σε επιτυχείς δοκιμές και ελέγχους που έχει 
διεξαγάγει αναγνωρισμένος Οργανισμός Πιστοποίησης 
της χώρας παραγωγής, είναι σύμφωνο με τις ισχύουσες 
εθνικές διατάξεις, εφόσον αυτές οι δοκιμές και οι έλεγχοι 
έχουν πραγματοποιηθεί σύμφωνα με τις μεθόδους που 
ισχύουν στη χώρα μας ή με μεθόδους οι οποίες αναγνωρί¬ 
ζονται ως ισότιμες από την χώρα μας. 

2. Εάν διαπιστωθεί ότι ένας εγκεκριμένος οργανισμός 
δεν διεξάγει κανονικά και σύμφωνα με τις εθνικές του δια¬ 
τάξεις τις δοκιμές και τους ελέγχους ο Υπουργός Βιομη¬ 
χανίας, Ενέργειας και Τεχνολογίας γνωστοποιεί το γεγο¬ 
νός αυτό στο κράτος μέλος στο οποίο έχει αναγνωρισθεί ο 
οργανισμός αυτός, για να προβεί στη λήψη άμεσων μέ¬ 
τρων. Εαν τα ληφθέντα μέτρα κρίνονται ανεπαρκή, ο 
Υπουργός Βιομηχανίας, Ενέργειας και Τεχνολογίας απα¬ 
γορεύει με απόφασή του τη διάθεση στην αγορά, τη χρήση 
του προϊόντος ή την εξάρτησή του από ειδικούς όρους κυ¬ 
κλοφορίας, ενημερώνοντας σχετικά το κράτος μέλος, το 
οποίο αναγνώρισε τον οργανισμό αυτόν, καθώς και την 
Επιτροπή των ΕΚ. 

3. Οι αρμόδιες υπηρεσίες της χώρας μας, σε ότι τις 
αφορούν, αναγνωρίζουν στις συντασσόμενες εκθέσεις 
και στις βεβαιώσεις συμμόρφωσης που χορηγούνται από 
τα κράτη μέλη παραγωγής, εφ’ όσον είναι σύμφωνες με 
τις διαδικασίες της παραγράφου 1, το ίδιο κύρος των αντί¬ 
στοιχων εθνικών εγγράφων. 

Άρθρο 13 

Προσαρτώνται και αποτελούν αναπόσπαστο μέρος του 
παρόντος Προεδρικού Διατάγματος τα Παραρτήματα I, II, 
και III. 

ΠΑΡΑΡΤΗΜΑ I 
ΒΑΣΙΚΕΣ ΑΠΑΙΤΗΣΕΙΣ 

Τα προϊόντα του τομέα των δομικών κατασκευών πρέ¬ 
πει να είναι κατάλληλα για δομικά έργα τα οποία (και στο 
σύνολό τους και στα χωριστά μέρη) εξυπηρετούν τη χρήση 
για την οποία προορίζονται, παραμένοντας συνάμα οικο¬ 
νομικά και, στη συνάρτηση αυτή, πληρούν τις ακόλουθες 
βασικές απαιτήσεις, όπου αυτές προβλέπονται. 

Οι απαιτήσεις αυτές πρέπει, υπό κανονικές συνθήκες 
συνάρτησης του έργου, να πληρούνται επί μια οικονομι- 
κώς αποδεκτή διάρκεια ζωής. Οι απαιτήσεις, κατά κανόνα, 
προϋποθέτουν προβλεπτές ενέργειες επί του έργου. 

1. Μηχανική αντοχή και ευστάθεια. 

Το έργο πρέπει να σχεδιάζεται κα να κατασκευάζεται 
κατά τρόπο ώστε οι μηχανικές φορτίσεις που ενδέχεται να 
ασκηθούν κατά την κατασκευή και τη χρήση του να μην 

προκαλούν κανένα από τα ακόλουθα περιστατικά: 
α) κατάρρευση της όλης κατασκευής ή μέρους της 
β) μείζονες παραμορφώσεις σε απαράδεκτο βαθμό 
γ) φθορά σε άλλα μέρη του έργου ή σε εξαρτήματα ή σε 
εγκατεστημένο εξοπλισμό ως αποτέλεσμα συμαντικής 
παραμόρφωσης της φέρουσας κατασκευής 
δ) φθορά, λόγω κάποιου γεγονότος, η οποία είναι δυσα¬ 
νάλογη σε σχέση με το γενεσιουργό αίτιο 

2. Πυρασφάλεια 

Το δομικό έργο πρέπει να σχεδιάζεται και να κατα¬ 
σκευάζεται κατά τρόπο ώστε σε περίπτωση πυρκαγιάς: 

- να θεωρείται ότι διατηρείται, για ένα συγκεκριμένο 
χρονικό διάστημα, η στατική αντοχή του κτίσματος, 

- η γένεση και η εξάπλωση της φωτιάς και του καπνού 
στο εσωτερικό του έργου να είναι περιορισμένες, 

- η εξάπλωση της φωτιάς σε γειτονικά κατασκευαστικά 
έργα να είναι περιορισμένη, 

- να είναι δυνατόν οι ένοικοι να εγκαταλείψουν το έργο 
ή να διασωθούν με άλλους τρόπους, 

- να λαμβάνεται υπόψη η ασφάλεια των ομάδων διάσω¬ 
σης. 

3. Υγιεινή, υγεία και περιβάλλον 

Το δομικό έργο πρέπει να σχεδιάζεται και να κατα¬ 
σκευάζεται κατά τρόπο ώστε η χρήση του να μη συνιστά 
κίνδυνο για την υγιεινή ή την υγεία των ενοίκων ή των γει¬ 
τόνων, ιδιαίτερα για έναν από τους ακόλουθους λόγους: 

- έκλυση τοξικού αερίου, 

- παρουσία επικίνδυνων αιωροϋμενων σωματιδίων, ή 
αερίων στον αέρα, 

- εκπομπή επικίνδυνων ακτινοβολιών, 

- ρύπανση ή δηλητηρίαση του νερού ή του εδάφους, 

- πλημμελής διάθεση των λυμάτων, των καυσαερίων και 
των στερεών ή υγρών αποβλήτων, 

- εμφάνιση υγρασίας σε μέρη του έργου ή σε επιφά¬ 
νειες στο εσωτερικό του έργου. 

4. Ασφάλεια χρήσης 

Το δομικό έργο πρέπει να σχεδιάζεται και να κατα¬ 
σκευάζεται κατά τρόπο ώστε η χρήση του να μη συνεπά¬ 
γεται απαράδεκτους κινδύνους ατυχημάτων κατά το χειρι¬ 
σμό ή τη λειτουργία του, όπως γλίστρημα, πτώση σύ¬ 
γκρουση, έγκαυμα, ηλεκτροπληξία, τραυματισμός από 
έκρηξη. 

5. Προστασία κατά του θορύβου 

Το δομικό έργο πρέπει να σχεδιάζεται και να κατα¬ 
σκευάζεται κατά τρόπο ώστε ο θόρυβος που γίνεται αι¬ 
σθητός από τους ενοίκους ή τους γείτονες να διατηρείται 
σε επίπεδο που να μη θέτει σε κίνδυνο την υγεία και που 
να επιτρέπει τον ύπνο, την ανάπαυση και την εργασία των 
προσώπων αυτών υπό ικανοποιητικές συνθήκες. 

6. Εξοικονόμηση ενέργειας και συγκράτηση θερμότη¬ 
τας 

Το δομικό έργο, καθώς και οι εγκαταστάσεις θέρμαν¬ 
σης, ψύξης και αερισμού, πρέπει να σχεδιάζονται και να 
κατασκευάζονται κατά τρόπο ώστε η απαιτούμενη κατα¬ 
νάλωση ενέργειας κατά τη χρησιμοποίηση του έργου να 
είναι χαμηλή, ανάλογα με τα κλιματικά δεδομένα του τό¬ 
που αλλά και τους χρήστες. 


ΠΑΡΑΡΤΗΜΑ II 

ΒΕΒΑΙΩΣΗ ΤΗΣ ΣΥΜΜΟΡΦΩΣΗΣ ΠΡΟΣ ΤΙΣ ΤΕΧΝΙΚΕΣ 
ΠΡΟΔΙΑΓΡΑΦΕΣ 

1. ΜΕΘΟΔΟΙ ΤΟΥ ΕΛΕΓΧΟΥ ΤΗΣ ΣΥΜΜΟΡΦΩΣΗΣ 
Κατά τον καθορισμό των διαδικασιών βεβαίωσης της 
συμμόρφωσης ενός προϊόντος προς τις τεχνικές προδια¬ 
γραφές βάσει του άρθρου 8, πρέπει να χρησιμοποιούνται 
οι παρακάτω μέθοδοι ελέγχου της συμμόρφωσης. Οι μέ¬ 
θοδοι που χρησιμοποιούνται για ένα σύστημα καθώς και ο 
συνδυασμός τους, ρυθμίζονται ανάλογα με τις απαιτήσεις 
για το εκάστοτε προϊόν ή ομάδα προϊόντων και βάσει των 
αναφερομένων στα άρθρα 8 και 9 του Προεδρικού Διατάγ¬ 
ματος. 

α) αρχική δοκιμή τύπου του προϊόντος από τον κατα¬ 
σκευαστή ή από αναγνωρισμένο οργανισμό 
β) τακτικός, βάσει προκαθορισμένου σχεδίου, έλεγχος 
δειγμάτων λαμβανομένων στο εργοστάσιο από τον κατα¬ 
σκευαστή ή αναγνωρισμένο οργανισμό 
γ) δειγματοληπτική δοκιμή (ευάίί - ίβδίίπς) δειγμάτων 
στην ελεύθερη αγορά, σε εργοτάξιο ή στο εργοστάσιο από 
τον κατασκευαστή, ή από έναν αναγνωρισμένο οργανι¬ 
σμό 

δ) εξέταση, από τον κατασκευαστή ή αναγνωρισμένο 
οργανισμό, δειγμάτων λαμβανομένων από παρτίδα που 
παραδόθηκε ή πρόκειται σύντομα να παραδοθεί 
ε) έλεγχος της παραγωγής στο εργοστάσιο 
στ) αρχική επιθεώρηση του εργοστασίου και του ελέγ¬ 
χου της παραγωγής στο εργοστάσιο από έναν αναγνωρι¬ 
σμένο οργανισμό 

ζ) διαρκής επιθεώρηση, αξιολόγηση και εκτίμηση του 
ελέγχου της παραγωγής στο εργοστάσιο από έναν ανα¬ 
γνωρισμένο οργανισμό. 

Έλεγχος της παραγωγής στο εργοστάσιο συμαίνει συ¬ 
νεχή εσωτερικό έλεγχο της παραγωγής από τον κατα¬ 
σκευαστή. Όλα τα στοιχεία, απαιτήσεις και μέτρα που 
ακολουθεί ο κατασκευαστής καταγράφονται συστηματικά 
με τη μορφή γραπτών συμβάσεων και διαδικασιών. Αυτή η 
καταγραφή του συστήματος ελέγχου της παραγωγής εξα¬ 
σφαλίζει την κοινή κατανόηση της εγγύησης της ποιότη¬ 
τας και επιτρέπει να παρακολουθείται ο βαθμός στον 
οποίο επιτυγχάνονται τα απαιτούμενα χαρακτηριστικά του 
προϊόντος καθώς και η αποτελεσματική λειτουργία του 
συστήματος ελέγχου της παραγωγής. 

2. ΣΥΣΤΗΜΑΤΑ ΒΕΒΑΙΩΣΗΣΗΣ ΤΗΣ ΣΥΜΜΟΡΦΩ¬ 
ΣΗΣ 

Οφείλουν να χρησιμοποιούνται κατά προτίμηση τα κα¬ 
τωτέρω συστήματα βεβαίωσης της συμμόρφωσης: 

(ί) Πιστοποίηση της συμμόρφωσης του προϊόντος από 
αναγνωρισμένο οργανισμό πιστοποίησης με βάση: 
α) (καθήκοντα κατασκευαστή) 

1. τον έλεγχο της παραγωγής στο εργοστάσιο, 

2. το πρόσθετο έλεγχο δειγμάτων λαμβανομένων στο 
εργοστάσιο, ο οποίος διενεργείται από τον κατασκευαστή 
βάσει προκαθορισμένου σχεδίου 

β) (καθήκοντα του αναγνωρισμένου οργανισμού) 

3. την πρώτη δοκική τύπου του προϊόντος, 

4. την αρχική επιθεώρηση του εργοστασίου και του 
ελέγχου της παραγωγής στο εργοστάσιο, 

5. τη διαρκή επιθεώρηση, αξιολόγηση και αναγνώριση 
του ελέγχου της παραγωγής στο εργοστάσιο, 

6. ενδεχομένως, τη δειγματοληπτική δοκιμή δειγμάτων 
λαμβανομένων στην ελεύθερη αγορά, στο εργοστάσιο ή 
στο εργοτάξιο. 

(ϋ) Δήλωση συμμόρφωσης του προϊόντος από τον κατα¬ 
σκευαστή, με βάση: 

/ Πρώτη δυνατότητα: 

(α) (καθήκοντα του κατασκευαστή) 

1. την πρώτη δοκιμή του προϊόντος, 

2. τον έλεγχο της παραγωγής στο εργοστάσιο, 

3. ενδεχομένως, τη δοκιμή δειγμάτων λαμβανομένων 
στο εργοστάσιο βάσει προκαθορισμένου σχεδίου 

(β) (καθήκοντα του αναγνωρισμένου οργανισμού) 

4. την πιστοποίηση της εγκυρότητας του ελέγχου της 
παραγωγής στο εργοστάσιο, με βάση: 

- την αρχική επιθεώρηση του εργοστασίου και του ελέγ¬ 
χου της παραγωγής στο εργοστάσιο, 

- ενδεχομένως, τη συνεχή επιθεώρηση, αξιολόγηση και 
αναγνώριση του ελέγχου της παραγωγής στο εργοστά¬ 
σιο. 

Δεύτερη δυνατότητα: 

1. την αρχική δοκιμή τύπου του προϊόντος από αναγνω¬ 
ρισμένο εργαστήριο, 

2. τον έλεγχο της παραγωγής στο εργοστάσιο. 

Τρίτη δυνατότητα: 

1. την πρώτη δοκιμή τύπου από τον κατασκευαστή, 

2. τον έλεγχο της παραγωγής στο εργοστάσιο. 

3. ΟΡΓΑΝΙΣΜΟΙ ΑΡΜΟΔΙΟΙ ΓΙΑ ΤΗ ΧΟΡΗΓΗΣΗ ΒΕ¬ 
ΒΑΙΩΣΕΩΝ ΣΥΜΜΟΡΦΩΣΗΣ 

Όσον αφορά τη λειτουργία, οι οργανισμοί που είναι αρ¬ 
μόδιοι για τη χορήγηση βεβαιώσεων διακρίνονται: 

(ι) σε οργανισμούς πιστοποίησης, δηλαδή αμερόλη¬ 
πτους οργανισμούς, κρατικούς ή μη, οι οποίοι έχουν την 
κατάλληλη αρμοδιότητα και ευθύνη για τη πιστοποίηση 
της συμμόρφωσης σύμφωνα με τους ισχύοντες κανόνες 
διαδικασίας και διαχείρισης 

(ίί) σε οργανισμούς επιθεώρησης, δηλαδή αμερόλη¬ 
πτους οργανισμούς οι οποίοι διαθέτουν την οργάνωση, το 
προσωπικό, την ικανότητα και την ακεραιότητα που απαι¬ 
τούνται για τη διεκπεραίωση σύμφωνα με συγκεκριμένα 
κριτήρια, εργασιών, όπως αξιολόγηση, πρόταση αποδοχής 
και επακόλουθος έλεγχος των διαδικασιών ελέγχου της 
ποιότητας του κατασκευαστή, επιλογή και αξιολόγηση των 
προϊόντων επιτόπου ή στο εργοστάσιο ή αλλού, σύμφωνα 
με συγκεκριμένα κριτήρια 

(μι) σε εργαστήριο δοκιμών, δηλαδή σε εργαστήριο το 
οποίο μετρά, εξετάζει, δοκιμάζει, βαθμονομεί ή με άλλο 
τρόπο καθορίζει τα χαρακτηριστικά ή τις επιδόσεις των 
υλικών ή των προϊόντων. 

Στις περιπτώσεις (ϊ) και (ίί) (πρώτη δυνατότητα) της πα¬ 
ραγράφου 2, οι τρεις λειτουργίες 3 (ί) έως 3(ϋί) είναι δυνα¬ 
τόν να επιτελούνται από έναν και μόνο οργανισμό ή από 
διαφορετικούς οργανισμούς, οπότε ο Οργανισμός επιθεώ¬ 
ρησης ή το εργαστήριο δοκιμών τα οποία συμμετέχουν 
στη διαδικασία της βεβαίωσης της συμμόρφωσης λειτουρ¬ 
γούν υπό την αιγίδα του οργανισμού πιστοποίησης. 

Τα κριτήρια τα οποία αφορούν την αρμοδιότητα, την 
αμεροληψία και την ακεραιότητα των οργανισμών πιστο¬ 
ποίησης, επιθεώρησης καθώς και των εργαστηρίων δοκι¬ 
μών περιέχονται στο παράρτημα III. 


4. ΣΗΜΑ ΣΥΜΜΟΡΦΩΣΗΣ ΟΕ, ΠΙΣΤΟΠΟΙΗΤΙΚΟ ΣΥΜ¬ 
ΜΟΡΦΩΣΗΣ ΟΕ, ΔΗΛΩΣΗ ΣΥΜΜΟΡΦΩΣΗΣ ΟΕ. 

4.1. Σήμανση συμμόρφωσης ΟΕ. 

Η σήμανση συμμόρφωσης ΟΕ αποτελείται από το ακρω¬ 
νύμιο “ΟΕ” σύμφωνα με την ακόλουθη γραφική απεικό¬ 
νιση: 



- σε περίπτωση σμίκρυνσης ή μεγέθυνσης της σήμαν¬ 
σης ΟΕ, πρέπει να διατηρούνται οι αναλογίες που προκύ¬ 
πτουν από την παραπάνω βαθμολογική γραφική απεικό¬ 
νιση 

- τα διάφορα στοιχεία της σήμανσης “ΟΕ” πρέπει να 
έχουν την ίδια ή σχεδόν την ίδια κατακόρυφη διάσταση, 
που δεν μπορεί να είναι μικρότερη από 5ιόιτι. 

- μετά την σήμανση συμμόρφωσης “ΟΕ”, ακολουθούν ο 
αριθμός αναγνώρισης του οργανισμού που παρεμβαίνει 
στη φάση του ελέγχου της παραγωγής. 

Συμπληρωματικές ενδείξεις. 

- Η σήμανση "ΟΕ” συνοδεύεται από την επωνυμία ή το 
διακριτικό σήμα του κατασκευαστή, τα δύο τελευταία ψη¬ 
φία του έτους επίθεσης της σήμανσης “ΟΕ”, και στις κα¬ 
τάλληλες περιπτώσεις, τον αριθμό της βεβαίωσης συμ¬ 
μόρφωσης ΕΚ. και, κατά περίπτωση, ενδείξεις που επι¬ 
τρέπουν την αναγνώριση των χαρακτηριστικών του προϊό¬ 
ντος ανάλογα με τις τεχνικές προδιαγραφές. 

4.2. Πιστοποιητικό συμμόρφωσης ΟΕ 

- Το πιστοποιητικό συμμόρφωσης ΟΕ περιλαμβάνει, 
κυρίως, τα ακόλουθα στοιχεία: 

- όνομα και διεύθυνση του οργανισμού πιστοποίησης, 

- επωνυμία και διεύθυνση του κατασκευαστή ή του 
εγκατεστημένου στην Κοινότητα αντιπροσώπου του, 

- περιγραφή του προϊόντος (τύπος, χαρακτηρισμός, 
χρήση, κ.λπ), 

- διατάξεις τις οποίες πληροί το προϊόν, 

- ειδικές συνθήκες χρήσης του προϊόντος, 

- τον αριθμό του πιστοποιητικού, 

- προϋποθέσεις και διάρκεια ισχύος του πιστοποιητι¬ 
κού, ανάλογα με την περίπτωση, 

- όνομα και αρμοδιότητα του εξουσιοδοτημένου προ¬ 
σώπου που υπογράφει το πιστοποιητικό. 

4.3. Δήλωση συμμόρφωσης ΟΕ. 

Η δήλωση συμμόρφωσης ΟΕ περιλαμβάνει κυρίως τα 
ακόλουθα στοιχεία: 

- επωνυμία και διεύθυνση του κατασκευαστή ή του 
εξουδιοτοτημένου στην Κοινότητα αντιπροσώπου του, 

- περιγραφή του προϊόντος (τύπος, χαρακτηρισμός, 
χρήση, κ.λπ), 

- διατάξεις τις οποίες πληροί το προϊόν, 

- ειδικές συνθήκες χρήσης του προϊόντος, 

- όνομα και διεύθυνση του αναγνωρισμένου οργανι- 

σμού, ανάλογα με την περίπτωση, 

- όνομα και αρμοδιότητα του εξουσιοδοτημένου προ¬ 
σώπου που υπογράφει τη δήλωση εξ ονόματος του κατα¬ 
σκευαστή ή του αντιπροσώπου του. 

4.4. Το πιστοποιητικό και η δήλωση συμμόρφωσης συ- 
ντάσσονται στην επίσημη γλώσσα ή γλώσσες του κράτους 
στο οποίο θα χρησιμοποιηθεί το προϊόν. 

ΠΑΡΑΡΤΗΜΑ III 

ΕΓΚΡΙΣΗ ΤΩΝ ΕΡΓΑΣΤΗΡΙΩΝ ΔΟΚΙΜΩΝ, ΤΩΝ ΟΡΓΑΝΙ¬ 
ΣΜΩΝ ΕΠΙΘΕΩΡΗΣΗΣ ΚΑΙ ΤΩΝ ΟΡΓΑΝΙΣΜΩΝ ΠΙΣΤΟ¬ 
ΠΟΙΗΣΗΣ. 

Τα εργαστήρια δοκιμών, οι οργανισμοί επιθεώρησης και 
οι οργανισμοί πιστοποίησης που ορίζονται από τα κράτη 
μέλη πρέπει να πληρούν τουλάχιστον τις ακόλουθες προϋ¬ 
ποθέσεις: 

1. επαρκές προσωπικό και απαιτούμενα μέσα και εξο¬ 
πλισμό, 

2. προσωπικό με εμπειρία σε τεχνικά θέματα και επαγ¬ 
γελματική ακεραιότητα, 

3. αμεροληψία των υπαλλήλων και του τεχνικού προσω¬ 
πικού ως προς όλους του κύκλους, τις ομάδες ή τα πρό¬ 
σωπα που έχουν άμεση ή έμμεση σχέση με τα προϊόντα 
του τομέα των δομικών έργων, κατά τη διενέργεια των δο¬ 
κιμών, την προετοιμασία των εκθέσεων, την έκδοση των 
πιστοποιητικών και τη διεξαγωγή του ελέγχου, 


4. τήρηση του επαγγελματικού απόρρητου από το προ¬ 
σωπικό, 

5. ασφάλιση αστικής ευθύνης, εκτός των περιπτώσεων 
που αυτή καλύπτεται από το κράτος. 

Η τήρηση των προϋποθέσεων 1 και 2 ελέγχεται κατά 
διαστήματα από τις αρμόδιες υππρ^οιες του Υπουργείου 
Βιομηχανίας, Ενέργειας και Τεχνολογίας. 

Αρθρο 14 

Το παρόν Προεδρικό Διάταγμα ισχύει από της δημοσιεύ- 
σεώς του στην Εφημερίδα της Κυβέρνησης. 

Η δημοσίευση και η εκτέλεση του παρόντος Προεδρι¬ 
κού Διατάγματος ανατίθενται στον Υπουργό Βιομηχανίας, 
Ενέργειας και Τεχνολογίας. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

'ΧΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΓΕΙΤΟΝΑΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 

ΕΘΝΙΚΟ 

ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 

Διεύθυνση 

Ταχ. Κώδικας : 
ΤΕίΕΧ 

ΡΑΧ 

Καποδιστρίου 34 
104 32 

22.3211 ΥΡΕΤ ΟΠ 
: .5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00’ 


Χ ΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α’ 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

γ) 

» 

» 

» 

Γ 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

ΙΜ.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

& Ε.Π.Ε. 

» 

200Ό00 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















